b'\n_START_ARTICLE_\nHunter S. Thompson\n_START_SECTION_\n70-tallet\n_START_PARAGRAPH_\nI 1970 stilte Thompson som sheriff-kandidat i Pitkin County, Colorado med et "Freak Power"-program, med dekriminalisering av narkotika som en av hovedsakene (men bare for bruk, ikke smugling, siden han mislikte profitering). Blant andre kampsaker hadde han \xc3\xa5 rive opp asfalten og gj\xc3\xb8re om gatene til gresslagte fotgjenger-vennlige sentre, og \xc3\xa5 forby alle bygninger som var h\xc3\xb8ye nok til \xc3\xa5 st\xc3\xa5 i veien for utsikten til fjellet, samt \xc3\xa5 bytte navn p\xc3\xa5 Aspen, Colorado til Fat City. Den sittende republikanske sheriffen han stilte mot hadde soldat-klipp, og Thompson svarte p\xc3\xa5 dette med \xc3\xa5 barbere hodet og referere til konkurrenten som min langh\xc3\xa5rede motstander._NEWLINE_Med meningsm\xc3\xa5linger som viste at han hadde en liten ledelse, stilte Thompson opp ved hovedkvarteret til Rolling Stone i San Francisco med en six-pack \xc3\xb8l, og erkl\xc3\xa6rte overfor redakt\xc3\xb8ren Jann Wenner at han var i ferd med \xc3\xa5 bli valgt som den neste sheriffen i Aspen, og at han \xc3\xb8nsket \xc3\xa5 skrive om det. Thompsons f\xc3\xb8rste artikkel for Rolling Stone ble derfor Kampen om Aspen med signaturen \xc2\xabAv: Dr. Hunter S. Thompson (Sheriff-kandidat)\xc2\xbb. Til tross for publisiteten endte Thompson opp med et marginalt tap ved valget.  _NEWLINE_Mange av Thompsons mest popul\xc3\xa6re og anerkjente artikler ble skrevet i Rolling Stone. Thompson begynte \xc3\xa5 jobbe som politisk korrespondent for magasinet, og fikk tittelen sjef for Nasjonale Aff\xc3\xa6rer p\xc3\xa5 organisasjonskartet i over tredve \xc3\xa5r, frem til sin d\xc3\xb8d. To av b\xc3\xb8kene hans, Frykt og Avsky i Las Vegas og Fear and Loathing on the Campaign Trail \'72 ble f\xc3\xb8rst publisert som f\xc3\xb8ljetonger i magasinet. Sammen med Joe Eszterhas og David Felton, ble Thompson essensiell i utvidelsen av bladets fokus utover musikkanmeldelser. Thompson var faktisk den eneste ansatte journalisten som aldri skrev en musikk-relatert artikkel. Hans artikler hadde likevel mange musikk-referanser, til alt fra Howlin\' Wolf til Lou Reed. Han dro med seg tidlige fax-maskiner overalt han dro, og ble notorisk for \xc3\xa5 sende materiale av sv\xc3\xa6rt varierende lesbarhet til bladets hovedkvarterer rett f\xc3\xb8r deadline.\n_START_SECTION_\nGonzo-forfatterskapet\n_START_PARAGRAPH_\nTil tross for at han ga ut en roman, og skrev flere avis og magasin-artikler, kom hoveddelen av Thompsons liter\xc3\xa6re verk etter slutten av 70-tallet som en 4-dels bok-serie som fikk navnet Gonzo-Papirene. Serien begynte med The Great Shark Hunt i 1979, og avsluttet med Better than Sex i 1994. Den best\xc3\xa5r hovedsakelig av hans artikler fra perioden f\xc3\xb8r Gonzo, sammen med nesten alle artiklene hans fra \'Rolling Stone, utdrag fra Frykt og avsky... b\xc3\xb8kene og diverse andre tidligere produksjoner._NEWLINE_P\xc3\xa5 slutten av 70-tallet fikk Thompson klager fra kritikere, fans og venner som mente at han resirkulerte gammelt materiale, uten mye oppfinnsomhet fra hans side.; Thompson refererer til disse beskyldningene i The Great Shark Hunt, og foresl\xc3\xa5r at hans \xc2\xabgamle seg\xc2\xbb beg\xc3\xa5r selvmord._NEWLINE_Noen mener at dette, sammen med det d\xc3\xa5rlige forholdet til Rolling Stone og at ekteskapet hans br\xc3\xb8t sammen, var \xc3\xa5rsaken til at Thomspon trakk seg ut av offentlighetens lys rundt 1980. Han holdt seg mye i Woody Creek, og avviste eller nektet \xc3\xa5 fullf\xc3\xb8re oppdrag.\n_START_SECTION_\nFear and Loathing in Las Vegas\n_START_PARAGRAPH_\nThompsons b\xc3\xb8ker fikk en renessanse med utgivelsen av Fear and Loathing in Las Vegas i 1998,  som fikk mye oppmerksomhet. Boken ble ogs\xc3\xa5 trykket opp p\xc3\xa5 nytt til lanseringen av filmen, og Thompsons skriverier fikk en ny generasjon med fans._NEWLINE_Ikke lenge ble ogs\xc3\xa5 hans tidlige roman The Rum Diary ogs\xc3\xa5 trykket, sammen med de f\xc3\xb8rste to bindene av hans samlede brev. Disse ble m\xc3\xb8tt med varm omtale._NEWLINE_Thompsons neste, og nest siste bok, Kingdom of Fear var en blanding av nytt materiale, utvalgte avisartikler og eldre verker. Boken kom ut i 2003, og ble av kritikere regnet som en sint og bitter kritikk av det Amerikanske \xc3\xa5rhundret. I tillegg skrev Thompson en artikkelserie om sport for ESPNs "Side 2" i de siste \xc3\xa5rene f\xc3\xb8r sin d\xc3\xb8d. Disse ble i 2005 samlet til en bok, Hey Rube\xc2\xa0: Blood Sport, the Bush Doctrine, and the Downward Spiral of Dubmness. Modern History from the Sports Desk (2005)._NEWLINE_Hunter giftet seg med sin mange-\xc3\xa5rige assistent Anita Bejmuk 24. april 2003.\n_START_SECTION_\nBegravelsen\n_START_PARAGRAPH_\n20. august 2005 ble Thompsons aske skutt ut fra en kanon p\xc3\xa5 toppen av et 50-meter h\xc3\xb8yt t\xc3\xa5rn som han selv hadde designet (formet som en neve med to tomler, som holdt en kaktus-knopp), i en privat seremoni. Utskytelsen skjedde til Bob Dylans Mr Tambourine Man, kjent som favoritt-sangen hans. R\xc3\xb8dt, hvitt, bl\xc3\xa5tt og gr\xc3\xb8nt fyrverkeri ble skutt opp sammen med asken. Siden Aspen ikke tillot kanonen \xc3\xa5 bli st\xc3\xa5ende mer enn en m\xc3\xa5ned, har den blitt demontert og puttet p\xc3\xa5 lager frem til en permanent plassering blir funnet. Det er snakk om \xc3\xa5 holde en offentlig feiring en gang i l\xc3\xb8pet av 2006. If\xc3\xb8lge enken Anita Thompson finansierte den kjente skuespilleren Johnny Depp, en n\xc3\xa6r venn av Thompson (som spilte Thompson i Frykt og avsky i Las Vegas,) begravelsen. Depp uttalte til Associated Press, Alt jeg gj\xc3\xb8r er \xc3\xa5 pr\xc3\xb8ve \xc3\xa5 sikre at hans siste \xc3\xb8nske blir utf\xc3\xb8rt. Jeg vil bare sende min kompis avg\xc3\xa5rde p\xc3\xa5 den m\xc3\xa5ten han \xc3\xb8nsket. _NEWLINE_Andre ber\xc3\xb8mte deltakere i begravelsen var den amerikanske senatoren John Kerry, og den tidligere amerikanske senatoren George McGovern; Ed Bradley fra 60 Minutes; skuespillerne Bill Murray, Sean Penn og Josh Hartnett; sangerne Lyle Lovett og John Oates; samt mange andre venner. Ca 280 gjester deltok i begravelsen._NEWLINE_Planene for det imponerende monumentet ble opprinnelig tegnet av Thompson og Ralph Steadman, og ble vist som en del av et Omnibus program p\xc3\xa5 BBC, som het Fear and Loathing in Gonzovision (1978). Det er inkludert som ekstramateriale p\xc3\xa5 den andre platen av Criterion Collection\'s utgivelse av Fear and Loathing in Las Vegas (2003). Videomaterialet som viser Steadman og Thompson som tegner planene, og utend\xc3\xb8rsmateriale som viser hvor han \xc3\xb8nsket kanonen bygd, ble spilt f\xc3\xb8r avdekningen av kanonen under begravelsen._NEWLINE_Douglas Brinkley, en venn og n\xc3\xa5 familiens talsmann, sa om seremonien: \xc2\xabHvis det er det han \xc3\xb8nsket, skal vi pr\xc3\xb8ve \xc3\xa5 f\xc3\xa5 det til.\xc2\xbb'